કૌશિક પટેલે વધુમાં જણાવ્યું કે, રાજ્યના યુવાનોને ઘરઆંગણે રોજગારી મળી રહે તે માટે રાજ્ય સરકારે નવી ઔદ્યોગિક તાલીમ સંસ્થાઓ કાર્યરત કરી છે. આ ઔદ્યોગિક સંસ્થાઓમાંથી તાલીમ પ્રાપ્ત યુવાનોને રોજગાર અને ઉદ્યોગકારોને જરૂરિયાત મુજબનું માનવબળ મળી રહે તે માટે સરકારે અનેક વિવિધ આયોજનો કર્યા છે. તેના ભાગરૂપે જ આ નવી જીઆઈડીસી શરૂ કરવાનો નિર્ણય લીધો છે. ઉલ્લેખનીય છે કે, ગુજરાત રોજગારી પુરી પાડવામાં દેશમાં અવ્વલ ક્રમે છે.